हेमा मालिनी बोलीं- अमिताभ बच्चन जैसे रोल्स कभी किसी फीमेल एक्ट्रेस को ऑफर नहीं हुए
Hema Malini Speaks About Male Vs Female Lead Roles In Bollywood. वेटरन एक्ट्रेस हेमा मालिनी का कहना है कि फिल्म इंडस्ट्री में अभी भी फीमेल एक्ट्रेस को पॉवरफुल रोल नहीं मिल रहे हैं। हेमा का मानना है कि मेल एक्टर्स को फीमेल एक्टर्स की तुलना में आज भी ज्यादा काम मिलता
वेटरन एक्ट्रेस हेमा मालिनी का कहना है कि फिल्म इंडस्ट्री में अभी भी फीमेल एक्ट्रेस को पॉवरफुल रोल नहीं मिल रहे हैं। हेमा का मानना है कि मेल एक्टर्स को फीमेल एक्टर्स की तुलना में आज भी ज्यादा काम मिलता है।
हेमा के मुताबिक,आज भी कोई राइटर एक्ट्रेसेस को दिमाग में रखकर कोई स्टोरी नहीं लिखता। हेमा ने अमिताभ बच्चन का उदाहरण देते हुए कहा कि कुछ स्टोरीज सिर्फ उन्हीं को दिमाग में रखकर बनाई जाती है। इतनी लग्जरी सिर्फ उनके ओहदे वाले स्टार को ही मिल सकती है।
पावरफुल रोल मेल एक्टर्स के लिए रिजर्व होता है- हेमा
हेमा मालिनी हाल ही में मिड डे से बातचीत कर रही थी। वहां उनसे पूछा गया कि आज कल OTT के आने से महिला कलाकारों को मजबूत रोल मिल रहे हैं। इसके जवाब में हेमा ने कहा कि उन्हें नहीं लगता है कि OTT के बाद भी ज्यादा कुछ बदला है। अभी भी फिल्मों में पावरफुल रोल मेल एक्टर्स के लिए रिजर्व कर लिया जाता है।
हेमा के मुताबिक, बिग बी के लिए जैसे रोल लिखे गए.. वो मुझे नहीं लगता किसी फीमेल एक्टर के लिए कभी लिखे गए हो। बता दें कि हेमा और अमिताभ बच्चन ने 2003 में फिल्म बागबान में साथ काम किया था। इस फिल्म को ऑडियंस ने काफी पसंद किया था।
ऐसे रोल के इंतजार में हूं, जो मुझे चैलेंज कर सके
हेमा का कहना है कि वो पिछले 6 दशकों से एक्टिंग फील्ड में हैं लेकिन अभी भी ऐसे रोल के इंतजार में हैं जो उन्हें चैलेंज कर सके। उनका कहना है कि ऐसे रोल उन्हें आज किसी ने ऑफर नहीं किया। उनकी बेटी ईशा देओल ने 0TT की दुनिया में कदम रखा है, अब हेमा का कहना है कि वो भी इस क्लब में शामिल होना चाहती हैं।
हेमा ने कहा, अगर मुझे ध्यान में रखकर कोई रोल ऑफर करेगा तो मुझे ये करने में काफी अच्छा रहेगा। मुझे लगता है कि मेरे पास इतनी काबिलियत है कि मैं ऐसे किरदारों के साथ न्याय कर सकूंगी।
हेमा के बारे में राजकपूर की भविष्यवाणी सच साबित हुई
हेमा मालिनी को फिल्म इंडस्ट्री में ड्रीम गर्ल के नाम से जाना जाता है। उन्होंने बेहद कम उम्र में फिल्मों में काम करना शुरू कर दिया था। 1968 में आई फिल्म सपनों का सौदागर से उन्होंने फिल्मों में डेब्यू किया था। हालांकि उन्हें पॉपुलैरिटी मिली फिल्म.. जॉनी मेरा नाम से।
इसके बाद में उन्होंने शोले, सीता और गीता, ड्रीम गर्ल, क्रांति और अंधा कानून जैसी सुपरहिट फिल्मों में काम किया। हेमा मालिनी के लिए एक बार राजकपूर ने कहा था कि ये लड़की एक दिन बहुत बड़ी सुपरस्टार बनेगी। शायद राजकपूर की ये बात सच भी साबित हुई।
दो बार से सांसद हैं हेमा, 2020 में की आखिरी फिल्म
हेमा मालिनी इस वक्त राजनीतिक दुनिया का जाना-पहचाना नाम बन चुकी हैं। वो मथुरा से लगातार दो बार से सांसद हैं। उनकी लेटेस्ट फिल्म की बात करें तो उन्हें 2020 में रमेश सिप्पी की रोमांटिक कॉमेडी फिल्म शिमला मिर्ची में देखा गया था। इस फिल्म में राजकुमार राव और रकुल प्रीत सिंह मुख्य भूमिका में थे।
